Rhenosterhoek Package Deals | Orbitz
Rhenosterhoek Rhenosterhoek, current page
Book Rhenosterhoek Vacations
Areas of Rhenosterhoek Tab 1 of 2 selected
Top Rhenosterhoek points of interest
Lydenburg Golf Club Vacations
Lydenburg Museum Vacations
Gustav Klingbiel Nature Reserve Vacations
More to Explore for Rhenosterhoek
Flights to Rhenosterhoek
Flights from Rhenosterhoek
Rhenosterhoek Car Rentals Honger magies stil danksy vrygewige leerder | Netwerk24
Honger magies stil danksy vrygewige leerder
Deur Michelle Van Der Spuy 14 Mei 2018 06:00
Agter van links is Charlene Vlok (onderwyser), Braam van Velden, Cara-Ann Wium, Henri de Kock, Carli Greyling, Daniël Maré en Altalien Greyling (hoof van die kleuterskool se ouer-onderwyservereniging). Voor is Carline Wium (lid van die ouer-onderwyservereniging), Lisa Rossouw, Anika Lotz, Jana Strijdom en Madeleine Basson. Foto’s: Michelle van der Spuy
Karlien en Kandas-kleuter­skool se kermis het weer vanjaar gesorg dat Grumbling Tummies ’n stewige finansiële hupstoot kry.
’n Bedrag van R10 800 is Vrydag 4 Mei aan Madeleine Basson, ’n matriekleerder van Rhenish Girls’ High oorhandig. Madeleine het dié organisasie op die been gebring.
Grumbling Tummies is in 2014 begin toe Madeleine besluit het om broodjies te maak en vir die kinders wat honger skool toe gaan uit te deel.
Dié nood was egter so groot dat dit in 2015 nodig was om kragte saam te snoer met Stellenbosch Voedingsaksie (SVA) wat elke week maaltye en kosvoorrade aan sowat 5 000 behoeftige mense verskaf.
SVA bied weekliks ondersteuning aan sowat 4 000 skoolkinders, crèches, nasorgsentrums en kulturele- en sportuitreikprogramme in 12 gemeenskappe in die Stellenbosch-omgewing.
Liesel Koen (Stellenbosch Voedingsaksie) en Madeleine Basson (Grumbling Tummies).
Die organisasie het vanjaar ook leer­onder­steuningsprogramme in Devonvallei en Klapmuts bygekry wat na kinders uitreik wat sukkel met lees en nie by die normale kurrikulum kan bybly nie.
“Dit is vir ons ’n voorreg om sulke programme met voeding te kan ondersteun,” sê Liesel Koen, SVA se projekbe­stuurder. Koen sê Grumbling Tummies het SVA getrou met gereelde maandelikse bydraes onder­steun waarna daar saam besluit is wat met elke bydrae gedoen sou word.
“Grumbling Tummies het gehelp om toerusting vir kook by nuwe of bestaande voedingspunte asook kosvoorraad aan te koop. Verder het die projek dit ook moontlik gemaak om ’n groentetuin­projek by Nietvoorbij op die been te bring deur tuingereedskap, saad en kunsmis te finansier wat nodig was om nege groentetuine suksesvol te kon vestig.
“Grumbling Tummies het ons definitief gehelp met ons taak om die kinders in ons gemeenskap te voed. Die projek het ons ook gehelp om die vrywilligers in die gemeen­skappe te bemagtig deur die voorsiening van goeie toerusting sodat hulle beter geriewe vir die voorbereiding van die maaltye vir die kinders kon hê.”
Madeleine gaan hierdie jaar eers Grumbling Tummies op ys sit sodat sy op haar laaste skooljaar kan fokus.
Sy is egter nie so hartseer daaroor nie en sê sy is opgewonde oor wat die projek reeds bereik het en opgewonde oor alles wat nog bereik gaan word wanneer sy die projek weer gaan aanpak.